**AGENȚIA PENTRU PROTECȚIA MEDIULUI ILFOV**

**Nr. iesire: 7740/….07.2024**

**PROIECT**

**DECIZIA ETAPEI DE INCADRARE**
**Nr. ..... din ...............2024**

Ca urmare a solicitării de emitere a acordului de mediu adresate de **BECALI GEORGE** cu domiciliul în judetul Ilfov, Voluntari, b-dul Pipera, nr. 41, înregistrată la A.P.M. Ilfov cu nr. 7740/02.04.2024 cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare,

autoritatea competentă pentru protecţia mediului A.P.M. Ilfov decide, ca urmare a consultărilor desfăşurate în cadrul şedinţei **Comisiei de Analiză Tehnică din data de 03.07.2024**, că “**Construire ansamblu rezidențial compus din locuințe individuale și cuplate cu regim de înălțime P+2E, locuințe colective cu regim de înălțime S+P+2E+M și spațiu comercial la parter, realizare acces, împrejmuire, cabina de pază, amenajare incintă, bazine subterane de retenție ape pluviale, post de transformare, platforme subterane pentru colectarea deșeurilor, racorduri/branșamente utilități**” propus a fi amplasat judeţul Ilfov, com. Voluntari, str. T4, P 121/7/29, nr. cad. 128839, CF 128839, nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.

 Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul nu se incadreaza in prevederile Legii nr. 292/2018, anexa nr. 1;
2. proiectul se incadreaza in prevederile anexei 2 la Legea nr. 292/2018, la punctul **pct. 10, lit.(b);**
3. titularul și APM Ilfov au mediatizat în presa locală, la sediul Primăriei orașului Voluntari, cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat.

**II. Motivele pe baza carora s-a stabilit neefectuarea evaluarii adecvate sunt următoarele:**

1. proiectul nu se va implementa intr-o arie naturala protejată sau sit Natura 2000 sau in vecinatatea acestora;
2. proiectul propus nu intra sub incidenta art. 28 din Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, cu modificarile si completarile ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

1. pentru proiectul propus nu este necesară elaborarea S.E.I.C.A., conform adresei nr. 5402/26.06.2024 emisă de AN Apele Române.

**1. Caracteristicile proiectului:**

***1.1. Descrierea proiectului:***

Obiectul proiectului este dezvoltarea unui ansamblu rezidențial compus din locuințe individuale izolate si cuplate (Duplex ) cu regim de inaltime P+1E și un imobil de locuinte colective cu regim mic de înaltime P+2E+3E retras cu spațiu comercial la parter in suprafata maxima de 250mp.

**Bilanț teritorial :**

|  |  |  |  |  |
| --- | --- | --- | --- | --- |
|   | LOCUINTE INDIVIDUALE DUPLEX - 32 BUCATI | LOCUITNE INDIVIDUALE IZOLATE - 26 BUCATI | LOCUINTE COLECTIVE | **TOTAL**  |
| **Suprafata teren (mp)** |   | **29.706,00** **(100%)** |
| **Regim de inaltime** | P+1E | P+1E | P+2E+3Er |  |
| **H maxim cornisa/atic (m)** | 6,5 | 6,5 | 10 |  |
| **AC (mp)** | 4.175,36 | 4.435,08 | 1.660,63 | **10.271,07** |
| **ADC (mp)** | 7.893,76 | 7.752,94 | 5.510,13 | **21.156,83** |
| **Suprafata spatiu verde (mp)** |  | **9.396,95****(31,63 %)** |
| **Suprafata platforme/alei** |   |   |   | **3.924.48** |
| **Suprafata drumuri (mp)** |   | **6.113,50** |
| **Numar total parcaje** | 196 | 68 | **264** |

**Indicatori urbanistici propuși:**

* POTpropus = 35,00
* CUTpropus = 0,71
* Rh = P+1E / P+2E+3E retras;
* Hmax la cornisa = 6,50m / 10,00m
* Procent spații verzi = 31,63% din suprafața totală a terenului

**Utilități apă - canal:**

În baza urmatoarelor acte emise:

* Aviz de amplasament apă nr. 3887/02.04.2024 emis de EURO APAVOL S.A., in care se specifică ca in dreptul proprietatii operatorul deține in exploatare rețele de alimentare cu apă;
* Aviz de amplasament canalizare nr. 3887/02.04.2024 emis de EURO APAVOL S.A. , in care se specifică ca in dreptul proprietatii operatorul deține in exploatare rețele de canalizare;

**Echipare edilitară apă - canal:**

**1. Alimentarea cu apa**

Alimentarea cu apa a obiectivului se va asigura din reteaua publica de alimentare cu apa existentă in zona amplasamentului. Apa va fi utilizata in scop menajer /igienico – sanitar.

**2.1 Evacuarea apelor uzate menajere**

Apele uzate menajere rezultate din cadrul ansamblului vor fi evacuate printr-o conducta exterioara deversata in rețeaua publică de canalizarea menajera existenta in zona.

**2.2. Evacuarea apelor pluviale**

Apele pluviale de pe suprafețele betonate vor fi colectate, trecute printr-un separator de hidrocarburi și evacuate intr-un bazin de retentie, impreună cu apele pluviale convenționale curate provenite de pe acoperișul imobilului de locuinte colective, de unde vor fi evacuate la rețeaua publică de canalizare.

Apele pluviale provenite de acoperișurile locuințelor individuale vor fi evacuate la teren.

**Energia termică:**

La cladirea de locuinte colective, incalzirea apartamentelor si a spatiilor cu functiuni complementare, precum si prepararea apei calde menajere se vor realiza prin centrala termica pe combustibil gazos.

Pentru locuintele individuale se vor utiliza pompe de caldura, care vor utiliza energie electrica.

**Energia electrică :**

Obiectivul se va racorda la rețeaua electrică a localității existentă in zona amplasamentului.

***1.2. Cumularea cu alte proiecte****:*

Nu este cazul.

***1.3. Utilizarea resurselor naturale:***

Nu este cazul.

***1.4. Productia de deseuri:***

Deșeurile generate pe perioada de construire și după realizarea ansamblului rezidențialvor fi colectate selectiv in spatii special amenajate şi evacuate periodic de pe amplasament în vederea eliminării sau valorificării, dupa caz, pe baza de contracte încheiate cu agenţi economici specializaţi şi autorizaţi.

***1.5. Emisii poluante, zgomot si alte surse de disconfort:***pe perioada executiei lucrarilor emisiile vor consta in principal in praf din activitatea de transport, precum si zgomot rezultat din operatiile de construire si din exploatarea utilajelor.

Nivelul de zgomot rezultat in perioada de șantier și de functionare se va incadra in limitele admise pentru functiunea existenta în zonă.

**2. Localizarea proiectului:**

2.1. utilizarea existentă a terenului:

- In baza certificatului de urbanism nr. 06/10.01.2024 emis de Primăria orașului Voluntari, conform prevederilor P.U.G. Voluntari aprobat cu H.C.L. nr. 50/28.05.2004 completată prin HCL nr. 40/28.08.2008, terenul in suprafață de 5.345 mp era situat în intravilan, UTR M2- subzona funcțiuni mixte – servicii, comerț, locuire;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;.

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc. - nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: nu este cazul;

b) natura transfrontalieră a impactului: nu este cazul;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impact redus asupra mediului va exista în perioada desfăşurării lucrărilor de execuţie.

**4. Conditiile de realizare a proiectului:**

* Investiţia şi organizarea de şantier se vor realiza în condiţiile impuse prin certificatelor de urbanism nr. 06/10.01.2024 emis de Primăria orașului Voluntari, precum și prin avizele sau acordurile emise/ solicitate prin acestea.

- Se vor respecta condiţiile impuse conform Regulamentului General aferent P.U.G. al orașului Voluntari aprobat cu H.C.L. nr. 50/28.05.2004 completată prin HCL nr. 40/28.08.2008.

- Se vor respecta prevederile O.U.G. nr. 195/2005 privind protectia mediului cu modificarile si completarile ulterioare.

- Se vor respecta prevederile Legii Apelor nr. 107/1996, cu modificări și completări ulterioare.

- Legea nr. 121/2019 privind evaluarea și gestionarea zgomotului ambiant.

- Se vor respecta prevederile Legii nr. 61/1991, modificata, privind sanctionarea faptelor de incălcare a unor norme de convietuire sociala, a ordinii si linistii publice.

- Indicatorii de calitate a apelor uzate menajere evacuate la rețeaua de canalizare publică, se vor încadra in limitele impuse de H.G. nr. 188/2002 Anexa 2 - NTPA 002/2002, modificat și completat de H.G. nr. 352/2005.

- Indicatorii de calitate a apelor pluviale epurate evacuate la rețeaua de canalizare publică, se vor încadra in limitele impuse de H.G. nr. 188/2002 Anexa 2 - NTPA 002/2002, modificat și completat de H.G. nr. 352/2005.

- Indicatorii de calitate a apelor pluviale evacuate la teren, se vor încadra in limitele impuse de H.G. nr. 188/2002 Anexa 3 - NTPA 001/2002, modificat și completat de H.G. nr. 352/2005.

- A.P.M. Ilfov nu își asuma responsabilitatea pentru eventualul disconfort creat de amplasarea construcțiilor de locuințe colective în zonă cu funcțiune mixtă, UTR M2- subzona funcțiuni mixte – servicii, comerț, locuire.

- Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Gospodărirea materialelor de construcţie se va realiza numai în limita terenului deţinut, fără deranjarea vecinătăţilor. Se vor respecta prevederile O.U.G. nr. 92/2021 privind regimul deșeurilor.

* Se vor lua măsuri de protecţie antifonică în zona de lucru a şantierului.
* Se vor respecta prevederile Ordinului nr. 119/2014 emis de Ministerul Sănătăţii, cu completări şi modificări ulterioare.

- Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.

- Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora.În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Se va respecta legislatia de urbanism in vigoare.

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toata perioada;

 - Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94realizarii lucrărilor;

- Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloaceor de transport/utilajelor se vor executa doar la societati autorizate

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător.

**- In cazul apariţiei unor modificari ale caracteristicilor tehnice ale proiectului/condiţiilor stabilite prin prezentul act de reglementare emis de A.P.M. Ilfov, aveti obligatia solicitării şi obţinerii revizuirii acestuia, în situaţia în care nu a fost încă emisă aprobarea de dezvoltare de către Primăria orașului Voluntari. În caz contrar se va solicita şi obţine un nou act de reglementare.**

**Conform prevederilor Legii nr. 292/2018:**

**- anexa 5, art. 43, alin. (3) la finalizarea proiectelor publice si private, care au făcut obiectul procedurii de evaluare a impactului asupra mediului, autoritatea competenta pentru protectia mediului, care a parcurs procedura verifica respectarea prevederilor deciziei etapei de incadrare;**

**- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.**

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

          Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov se sanctioneaza conform prevederilor legale în vigoare.

           Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

 Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 În conformitate cu prevederile O.U.G. nr. 195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

          Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    -anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

   -art. 18, alin. (13) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. nr. 292/2018, privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

 **Corina Ecaterina NECULA CIOCHINĂ**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Alin Ciprian Romeo STANCIU  |  Șef Serviciu A.A.A.  |  15.07.2024 |  |
| Întocmit: Simona-Livia CREȚU |  Consilier superior |  15.07.2024 |  |